Държавен вестник, бр. 12, 2013 г., стр. 21

БРОЙ  12	
Д Ъ Р Ж А В Е Н  В Е С Т Н И К 	
СТР.  21  
Интерстициалната брахитерапия представлява малка хирургична интервенция, която се извършва под 
обща или локална анестезия. Болният се изолира с въведените в тумора или туморното ложе радиоактивни 
източници в „Активен блок“ за период от 4-10 дни. След сваляне на радиоактивния материал пациентът се 
изписва и не е опасен за околните.
Интракавитарната брахитерапия – представлява малка гинекологична  интервенция, която се извършва 
под обща или локална анестезия. Болният се изолира с въведените в матката или влагалището радиоактивни 
източници в „Активен блок“ за период от 4-10 дни. След сваляне на радиоактивния материал пациентът се 
изписва и не е опасен за околните.
НАДЕЖДЕН МЕТОД ЛИ Е ЛЪЧЕЛЕЧЕНИЕТО?
Съвременното лъчелечение се извършва с голяма прецизност, точност и акуратност. Пациентите и персо-
налът са защитени от излишно облъчване.
ПРЕЗ КАКВИ ЕТАПИ ПРЕМИНАВА ЛЕЧЕНИЕТО?
Телегаматерапията се провежда по специален план. Определят се точно мястото на облъчването, положе-
нието на тялото при лечебния сеанс и най-добрият начин да се облъчи болното място, при което максимално 
да се щадят здравите тъкани. Областта на лъчелечението се начертава върху кожата и това изисква съхраня-
ване на знаците. Макар и неприятно, то осигурява надеждна повторяемост на всеки сеанс. Математическата 
обработка на данните се извършва от специалист по дозиметрия (физик) с помощта на компютър. Лекарят и 
физикът решават как точно да се проведе лечението, каква обща доза да се приложи и на колко облъчвания 
тя да бъде разпределена. Поставят се окончателни знаци върху кожата. Пациентът се въвежда в процедурната 
зала и първото облъчване (първият сеанс) започва.
Болният е под ежедневно наблюдение от медицинския екип, грижещ се за неговото здраве. Първоначално 
и периодично лечението и състоянието на пациента се разглеждат и обсъждат от разширен лекарски екип. 
Рентгеновият лаборант и медицинската сестра, ежедневно следят за състоянието на пациента. Лекуващият 
лекар наблюдава възникналите лъчеви реакции, грижи се за тяхната профилактика и лечение и препоръчва 
специален режим на хранене и евентуална почивка по време на лъчелечението.
Вашият основен метод на лечение е Лъчелечение. Към него понякога се налага включването на някои 
медикаменти по следните причини:
1.1. Световните резултати са показали, че при някои заболявания лъчелечението се извършва едновремен-
но с по- ниски дози химиотерапия или друг вид противотуморно лечение в инжекции или таблетки, които 
засилват неговия ефект. Това най-често се прилага при рака на матката, ректума, главата и шията, мозъка, 
стомаха, панкреаса, белия дроб и др.
1.2. По време на лъчелечението се наблюдават някои реакции като:  
– зачервяване, ранички в устата, трудно болезнено преглъщане, нарушение на храненето
– гадене, повръщане, което води до намаление на апетита, ослабване на тегло и затруднява лечението Ви, 
За това са Ви необходими лекарства, които позволяват продължаване на лъчелечението, без вредното 
прекъсване, което намалява лечебния противотуморен ефект. За болката това са различни видове противо-
болкови  лекарства във вид на таблетки, инжекции, лепенки и др.; за увеличение на хемоглобина, левко-
цитите и др., които спадат по време на лечение и се прилагат т.н. колониостимулиращи средства, а против 
гадене и повръщане – специални лекарства, които овладяват  симптомите и Ви позволяват безпрепятствено 
да  продължите лъчелечението
ЛЪЧЕВИ РЕАКЦИИ
Оплакванията при лъчелечението са твърде индивидуални и са в зависимост от разположението и го-
лемината на облъчваната област. В някои случаи може да причини общи оплаквания: нарушение на съня, 
подтискане или загуба на апетита, неспокойствие, гняв, апатия, чувство за вина и дори мисъл за отказ от 
лечение. Повечето реакции са временни като се развиват по време на облъчването и понякога могат да 
продължат месец след лъчелечението. 
Облъчването на различните области на тялото при телегаматерапията е съпътствувано с различни реак-
ции. 
Тъй като лечението се провежда през кожата, при всички пациенти могат да се наблюдават кожни реак-
ции. Кожата в полето на облъчването става чувствителна, може да се зачерви, да се пигментира при излагане 
на слънце, да се появи сърбеж и излющване. За облекчаване на тези очаквани реакции се препоръчва  ши-
роко, памучно, не стягащо бельо, пудрене на облъчваната кожа с детска или специална пудра, и подсушаване 
на кожата преди облъчването, тъй като влажността засилва реакциите. Може да се наблюдават: временно 
разреждане и/или опадане на окосмяването в облъчваната област; зачервяване, дразнене, сърбеж, лющене 
или разязвяване на кожата; дразнене, парене, болка и поява на малки ранички на лигавицата.
При облъчване на главния и гръбначния мозък се получава оток на мозъка, който се коригира с прила-
гане на медикаменти при следене състоянието на очните дъна.
При облъчване на устната кухина, гърлото и ларинкса могат да се наблюдават реакции, които преми-
нават след завършване на облъчването, най-често: болки при преглъщане, зачервяване на гърлото, поява на 
малки ранички и промени по кожата, описани по-горе.
При облъчване на белия дроб и хранопровода могат да се появяват следните реакции: затруднение и 
болки при преглъщане; кашлица.
При облъчване на корема и таза се наблюдават: временни реакции на дебелото черво, предизвикващи 
колики и диария; временни реакции на правото черво и ануса, свързано с тежест, спазми, болка, кървене; 
временни реакции на пикочния мехур, водещи до парене, често уриниране, спазми, болка, кървене; временни 
реакции на влагалището – сърбеж, зачервяване, оскъдно кървене; временни реакции на ануса – зачервяване, 
дразнене, парене, болка.